স্টাফ রিপোর্টার \ শায়েস্তাগঞ্জ পৌরসভার দক্ষিণ লেঞ্জাপাড়া গ্রামে পূর্ব বিরোধের জের ধরে স্বামী-স্ত্রীকে পিটিয়ে আহত করেছে প্রতিপক্ষের লোকজন। গতকাল বুধবার সকালে এ হামলার ঘটনা ঘটে। আহতরা হচ্ছে-ফারুক (৪০) ও তার স্ত্রী ফাতেমা (৩০)। আহতরা জানান, প্রতিবেশী কামরুল মিয়া (৩৫) এর সাথে তাদের পূর্ব বিরোধ চলে আসছিল। এ বিরোধের জের ধরে কামরুল ও তার ভাই শাহজাহান (৩০)সহ একদল লোক দেশীয় অস্ত্রশস্ত্র নিয়ে তাদের বাড়িতে হামলা, ভাংচুর ও লুটপাট চালায়। এ সময় ফারুক (৪০) ও তার স্ত্রী ফাতেমা (৩০) বাঁধা দিলে তাদের পিটিয়ে আহত করে। আহতরা হবিগঞ্জ সদর হাসপাতালে চিকিৎসা নিয়েছে।